Imtella' Mejju 20, 2021 Wara waqfa mill-bumbardamenti, il-forzi Iżraeljani l-Ħamis filgħodu wettqu mitt attakk mill-ajru fuq qagħdiet tal-Ħamas f'Gaza, bil-militanti Palestinjani jirritaljaw b'rockets sparati lejn territorju Iżraeljan. S'issa nqatlu kważi 232 ruħ, fosthom mitt mara u tfal li nqatlu f'Gaza biss. L-awtoritajiet Iżraeljani qalu li nqatlu wkoll mal-150 militanti Palestinjani, bil-Ħamas ma ddikjarawx kemm kellhom vittmi. F'Iżrael inqatlu 13-il ruħ, fosthom żewġt itfal, wara li s'issa ġew sparati iktar minn erba t'elef rocket lejn bliet Iżraeljani. Uffiċjali għolja tal-Ħamas qalu li qed jistennew li l-militanti f'Gaża u Iżrael jilħqu ftehim għall-waqfien mill-ġlied f'dawn il-jumejn li ġejjin, għalkemm il-Prim Ministru Iżraeljan Benjamin Netanyahu qal ilbieraħ li jibqa' determinat biex iġib is-sigurtà u l-kalma għaċ-ċittadini tiegħu. Intant il-kanċillier Angela Merkel iddefendiet id-dritt tal-Gvern Iżraeljan li jiddefendi lilu nnifsu kontra l-attakki bir-rockets mill-medda ta' Gaża, li huwa mmexxi mill-grupp Iżlamiku tal-Ħamas. Żiedet tgħid li l-Ġermanja qiegħda taħdem biex tiżgura li jkun hemm waqfien mill-ġlied li jkun sostennibli. Il-PM Iżraeljan jgħid li l-attakk ta' Iżrael fuq Gaza tefa' l-Hamas lura ħafna snin